Steinar Johansen (skøyteløper)

Steinar Johansen (født 27. februar 1972 i Holmestrand) er en norsk tidligere skøyteløper som representerte Norge i tre påfølgende vinter-OL med sin olympiske debut under Vinter-OL 1992 i Albertville. På nasjonalt plan representerte Johansen Holmestrand og Botne Skøyteklubb.

 Karriere 
Johansen deltok under vinter-OL for Norge i 1992 i Albertville med 29.-plass på 1500 meter og 8.-plass på 10 000 meter, i 1994 på Lillehammer med 18.-plass på 1500 meter, og i 1998 i Nagano med 28.-plass på 1500 meter.

I sin aktive tid som skøyteløper var han uheldig og skadet seg 2 ganger. Først brakk han kragebeinet i 1990, men teipet fast armen og trente videre. Så under en treningstur på terrengsykkel i Nordmarka sammen med resten av skøytelandslaget i 1995 kom han i et ublidt møte med en tømmerbil som veltet over han i en trang sving, og gjorde at han måtte ta et opptreningsår sesongen 1995/96. Og som resultatene viser så gjorde han et sterkt comeback på isen etter disse skadene.

Etter sin aktive skøytekarriere på isen så har han nå funnet et utfordrende liv på sjøen i seilbåt og krysset Atlanterhavet i en OVNI 365OVNI 365  LangeMaritime.com Besøkt 8. mar 2011. sammen med sin gode skøytekamerat Ivar Skjeggestad fra Larvik. 

Sommeren 2009 var Johansen og Skjeggestad på en ny seiltur denne gang til Island og Grønland. På siste del av langturen fikk de med seg Anders Meyer.Som å seile i fossefall Publisert 3. aug 2009. batliv.com Besøkt 8. mar 2011.

Steinar Johansen har mottatt Idrettsprisen av Kredittkassen, avd Holmestrand 3 ganger.

 Meritter 
 Internasjonale mesterskap 
Olympiske leker (Vinter) deltatt i 3 OL (ved 4 konkurranser)
 Albertville 1992 på 1500 og 10000m Lillehammer 1994 på 1500m og Nagano 1998 på 1500m.
 beste resultat 8.-plass på 10000m i Albertville 1992.

Allround-VM på skøyter (deltatt 4 ganger)
 Calgary 1992, Hamar 1993, Gøteborg 1994 og i Baselga di Pinè 1995.
 beste resultat 5.-plass sammenlagt i Hamar 1993.

Enkeltdistanse-VM på skøyter deltatt i ett VM (ved 1 konkurranse)
 Warszawa 1997 på 1500m.
 beste resultat 6.-plass på 1500m i Warszawa 1997.

EM på skøyter (deltatt 5 ganger)
 Heerenveen 1992, Heerenveen 1993, Hamar 1994, Heerenveen 1995, Helsingfors 1998.
 beste resultat 5.-plass sammenlagt i Heerenveen 1995.

Junior-VM på skøyter deltatt i ett VM (ved en konkurranse)
 Calgary 1991 i sammenlagt.
 beste resultat 16.-plass sammenlagt i Calgary 1991.

 Sammenlagt i Verdenscupen 
 Sesong  500 m  1 500 m  5 000 m/10 000 m Plass  Poeng  Plass  Poeng  Plass  Poeng  1991/92  49  0 p  15  30 p  20  25 p  1992/93  -  -  11  45 p  9  77 p  1993/94  -  -  13  32 p  12  41 p  1994/95  -  -  14  39 p  24  23 p  1995/96  Skadet  1996/97  -  -  31  6 p  -  -  1997/98  -  -  32  12 p  -  - 

 Personlige rekorder 

 Referanser 

 Eksterne lenker 

  Medaljevinnere i norske mesterskap på skøyter for Senior  og Junior  fra Norges Skøyteforbunds statistikkarkiv
  Profil på ISU sine nettsider. (distanseresultater)
  Profil på Jakub Majerski's Speedskating database (Adelskalender distanser og sammenlagt)


Kategori:Norske skøyteløpere
Kategori:Norgesmestere i hurtigløp på skøyter – Enkeltdistanse
Kategori:Deltakere for Norge under Vinter-OL 1992
Kategori:Skøyteløpere under Vinter-OL 1992
Kategori:Deltakere for Norge under Vinter-OL 1994
Kategori:Skøyteløpere under Vinter-OL 1994
Kategori:Deltakere for Norge under Vinter-OL 1998
Kategori:Skøyteløpere under Vinter-OL 1998
Kategori:Deltakere for Norge i allround-VM på skøyter
Kategori:Deltakere for Norge i enkeltdistanse-VM på skøyter
Kategori:Skøyteløpere for Holmestrand og Botne Skøyteklubb
Kategori:Personer fra Holmestrand kommune
Kategori:Artikler i skøytesportprosjektet